30 E vosa o Mosese vei ira na iliuliu+ ni nodra yavusa na Isireli, e kaya: “Qo na vosa e vakarota o Jiova:2 Ke yalayala vei Jiova e dua na tamata,+ se bubuluitaka+ me okati koya ga ena dua na yalayala ni vakatatabu, me kua ni vakacala o koya na nona vosa.+ Me vakayacora sara o koya na ka kece e yalataka ni na cakava.+3 “Ke yalayala vei Jiova e dua na yalewa se okati koya ena dua na yalayala ni vakatatabu ni se goneyalewa qai tiko voli ena vale i tamana4 mani rogoca o tamana nona vosa ni yalayala, se na nona yalayala ni vakatatabu e okati koya kina, qai sega ni saqata o tamana, ena vakabau na nona vosa ni yalayala kece, ena vakabau tale ga na yalayala ni vakatatabu kece e okati koya kina o goneyalewa.5 Ia ke tarovi koya o tamana ni rogoca ni okati koya ga o goneyalewa ena vosa ni yalayala, se na yalayala ni vakatatabu, sa na sega ni vakabau qori. Ena vosoti koya o Jiova ni a tarovi koya o tamana.+6 “Ia ke mani vakawati o yalewa ni se vauci koya tu nona vosa ni yalayala, se na yalayala vakariri e okati koya ga kina7 mani rogoca o watina, ia e sega ni saqata ena siga e rogoca kina, ena vakabau nona vosa ni yalayala, se nona yalayala ni vakatatabu e okati koya tu ga kina.8 Ia ke tarovi koya o watina ena siga e rogoca kina, e rawa ni bokoca o tagane na yalayala oya, se na yalayala vakariri e okati koya tu ga kina o yalewa,+ ena qai vosoti koya o Jiova.9 “Ia ke yalayala e dua na yada se yalewa sa sere, na ka kece e okati koya tu kina, ena vauci koya tiko ga.10 “Ia ke okati koya tu e dua na yalewa ena yalayala, se na yalayala ni vakatatabu ni se tiko ena vale i watina11 mani rogoca o watina qai sega ni saqata se cata, ena vakabau na nona yalayala kece se na yalayala ni vakatatabu cava ga e okati koya tu kina.12 Ia ena siga e rogoca kina o watina, ke sa bokoca vakadua o tagane na yalayala cava ga se yalayala ni vakatatabu e bubului kina o yalewa, sa na sega ni vakabau qori.+ Sa bokoca o watina, ena vosoti yalewa o Jiova.13 Na yalayala cava ga, se bubului cava ga e okati kina e dua na yalayala ni vakatatabu se na cakacaka ni veivakuai, ena vakatau vei tagane na kena vakadeitaki se bokoci.14 Ia ke sega sara ga ni saqata o watina mai na dua na siga ina dua tale na siga, sa vakadeitaka tale ga o koya na nona yalayala kece o yalewa, se nona yalayala kece ni vakatatabu e okati koya ga kina o yalewa. E vakadeitaka o tagane ni a sega ni saqata mai na siga e rogoca kina ni cakava o yalewa.15 Ia ke bokoca e muri o koya, ni oti e dua na gauna mai na siga e rogoca kina, ena colata o koya na ca ni ka e cakava o watina.+16 “Qo na lawa a vakaroti Mosese kina o Jiova me baleta na tagane kei watina yalewa, o tama tale ga kei luvena goneyalewa e se tiko voli e nona vale.”
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)
fij_Latn fij_Latn fij_Latn